พระราชกฤษฎีกาจัดตั้งเทศบาลเมืองภูเก็ตจังหวัดภูเก็ตพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดเขตชุมนุมชนซึ่งมีสภาพเป็นสุขาภิบาลเมืองภูเก็ตให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔๒ วรรค ๑ และวรรค ๓ แห่งพระราชบัญญัติจัดระเบียบเทศบาล พ.ศ.๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองภูเก็ตจังหวัดภูเก็ต พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดภูเก็ตตามเขตที่กำหนดไว้ในมาตรา ๔ ขึ้นเป็นเมืองมีฐานะเป็นเทศบาลเมือง มีนามว่า เทศบาลเมืองภูเก็ตจังหวัดภูเก็ตมาตรา ๔ ให้กำหนดเขตเทศบาลเมืองภูเก็ตจังหวัดภูเก็ต ไว้ดังนี้ คือ ด้านเหนือจากหลักเขตหมายเลขที่ ๑ซึ่งตั้งอยู่กลางซอยตะวันตกเฉียงเหนือของถนนซึ่งตัดกับถนนเยาวราชไปทางทิศตะวันตกและห่างจากมุมทางแยกของถนนนี้ ๑๙๐ เมตร เลียบตามฟากเหนือของถนนนั้นมาทางทิศตะวันออกเฉียงใต้ถึงหลักเขตหมายเลขที่ ๒ ซึ่งอยู่ที่ทางสามแพร่งมุมตะวันออกของถนนนี้จากหลักเขตหมายเลขที่๒ ตัดเป็นเส้นตรงไปทางทิศตะวันออกเฉียงใต้ ๓๘.๕ องศา จากตะวันออกของเข็มทิศ จดขอบฟากใต้ของถนนเทพกระษัตรีย์ที่หลักเขตหมายเลขที่๓ ซึ่งอยู่ห่างจากสันหักมุมของถนนเทพกระษัตรีย์ไปทางทิศเหนือ ๕๒ เมตรจากหลักเขตหมายเลขที่๓ หักเป็นเส้นตรงไปทางทิศตะวันออกเฉียงใต้ ๑๕ องศาจากตะวันออกของเข็มทิศถึงเชิงเขาโต๊ะแซะเลียบเขาโต๊ะแซะมาทางทิศใต้อ้อมวกไปทางทิศตะวันออกแล้วเลียบต่อไปทางทิศเหนือจนถึงจุดซึ่งอยู่ในแนวเดียวกับเส้นตรงซึ่งตัดมาจากหลักเขตหมายเลขที่ ๓ ถึงเชิงเขานี้ตัดจากจุดนั้นไปทางทิศตะวันออกเฉียงใต้ ๑๕ องศาจากตะวันออกของเข็มทิศถึงหลักเขตหมายเลขที่ ๔ ที่มุมถนนตรังฟากตะวันตก ทางสามแพร่งจากหลักเขตหมายเลขที่๔ เลียบริมถนนไปทางทิศตะวันออกเฉียงเหนือแล้วโค้งตามถนนตรังตัดตรงไปทางทิศตะวันออกตามขอบถนนตรังฟากเหนือถึงหลักเขตหมายเลขที่ ๕ ที่หัวเลี้ยวของถนนนี้ด้านตะวันออกจากหลักเขตหมายเลขที่ ๕ เลียบริมถนนตรังฟากตะวันออกลงมาทางใต้ถึงคลองแช่แรดฝั่งใต้ซึ่งตัดกับถนนตรังที่หลักเขตหมายเลขที่ ๖จากหลักเขตหมายเลขที่๖ ตัดข้ามสวนศรีวิลัย ถึงริมถนนนริศรฟากตะวันออกเฉียงเหนือที่หลักเขตหมายเลขที่ ๗ซึ่งอยู่ห่างจากสี่แยกถนนตรังมุมตะวันออก ๑๕๕ เมตรจากหลักเขตหมายเลขที่๗ ตัดเป็นเส้นตรงไปทางทิศตะวันออกเฉียงใต้ ๗๐ องศาจากทิศตะวันออกของเข็มทิศถึงหลักเขตหมายเลขที่ ๗ ถึงปากคลองแช่แรดฝั่งเหนือห่างจากหลักเขตหมายเลขที่๗ จำนวน ๑๒๓๕ เมตรด้านใต้จากหลักเขตหมายเลขที่ ๘ ตัดตรงไปถึงขอบทะเลริมฝั่งเหนือของอ่าวภูเก็ตตรงศูนย์กลางของถนนภูเก็ต และอยู่ที่ปลายหัวเลี้ยวของถนนภูเก็ตที่หลักเขตหมายเลขที่ ๙ จากหลักเขตหมายเลขที่๙ เป็นเส้นตรงไปถึงริมถนนสุรินทร์ฟากตะวันออก ถึงหลักเขตหมายเลขที่ ๑๐ ซึ่งอยู่ในที่ต่ำกว่าแนวเขตป่าช้ากวางตุ้งด้านเหนือ๒ เมตรจากหลักเขตหมายเลขที่๑๐ เป็นเส้นตรงไปทางทิศตะวันออกเฉียงเหนือ ๖๒ องศาจากทิศเหนือของเข็มทิศถึงริมทางไปบ้านฉลองฟากตะวันออกเฉียงใต้ที่หลักเขตหมายเลขที่๑๑ด้านตะวันตกจากหลักเขตหมายเลขที่ ๑๑ เป็นเส้นตรงไปทางทิศตะวันตกเฉียงเหนือ ๕องศาจากทิศเหนือของเข็มทิศถึงหลักเขตหมายเลขที่ ๑๒ที่ริมถนนวิชิตสงครามฟากตะวันตกเฉียงใต้จากหลักเขตหมายเลขที่๑๒ เป็นเส้นตรงไปทางทิศตะวันออกเฉียงเหนือ ๕ องศา จากเหนือของเข็มทิศถึงเชิงเขารังนอกอ้อมเชิงเขารังนอกมาทางทิศใต้ เข้าเขตเชิงเขารังใน เลียบตามเชิงเขารังในมาทางทิศตะวันออกแล้ววกกลับขึ้นไปทางทิศเหนือถึงเขตเชิงเขารังนอกเลียบเชิงเขารังนอกถึงจุดในแนวเส้นตรงเดียวกับเส้นเดิมจากหลักเขตหมายเลขที่๑๒ แล้วเดินตามเส้นตรงนั้นต่อไป ถึงหลักเขตหมายเลขที่ ๑๓ ซึ่งตั้งอยู่ที่ริมถนนฟากใต้ของซอยถนนซึ่งตัดกับปลายถนนเยาวราชไปทางทิศตะวันตกจากหลักเขตหมายเลขที่๑๓ เป็นเส้นตรงไปทางทิศตะวันออกเฉียงใต้ ถึงหลักเขตหมายเลขที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลเมืองภูเก็ตเป็นของเทศบาลเมืองภูเก็ต จังหวัดภูเก็ต ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา ๗ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองภูเก็ต จังหวัดภูเก็ต พุทธศักราช ๒๔๗๘(ดูข้อมูลจากภาพกฎหมาย)ศรินรัตน์/จัดทำ๒๕ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๕๒/-/หน้า ๑๗๑๒/๑๐ ธันวาคม ๒๔๗๘